Die grootste Italiaanse kastaiing kan tot 4000 veelbewoë jare agter hom hê. Maar in die boswêreld in die weste van Engeland het ’n kleinblaar-lindeboom al sy 6000ste verjaardag gevier, terwyl die gewone taksusboom wat by Fortingall in Skotland staan ’n verstommende 9000 jaar oud kan wees.
Toe afdrukke van die gefossileerde blare van dié boom in 1871 deur ene Dawson, ’n Kanadees, ontleed is, het dit vir hom so na varings gelyk dat hy dit Archaeopteris genoem het (uit die antieke woorde arkhaios = baie oud en pteris = varing). Daarna is gefossileerde hout uit dieselfde tydperk egter ook op baie plekke op die aarde gevind en uiteindelik is vasgestel dat die ''varing'' eintlik ’n boom was.
Pleks van warmer te word weens te veel kooldioksied het die aarde weens te min daarvan verkoel. ’n Gevolglike ystydperk het die einde van die wenverhaal van die Archaeopteris beteken.